Il-Kummissarju għas-Saħħa fl-Uffiċċju tal-Ombudsman iddikjara li huwa jaqbel fis-sħiħ li għandhom jitwaqqfu minnufih l-attivitajiet tal-massa. Fi stqarrija, il-Kummissarju Charles Messina qal li jemmen li mill-evidenza disponibbli, m'hemmx dubju li hemm bżonn li tittieħed azzjoni qabel is-sitwazzjoni issir waħda iddisprata. Qal li fl-aħħar xhur saru sagrifiċċji kbar mill-professjonisti fil-qasam tas-saħħa, mill-pubbliku u min-negozjiu għalhekk għandu jiġi żgurat li dak li nkiseb ma jintilifx. Is-Sur Messina qal li f'dan l-istadju hemm il-ħtieġa ta' direzzjoni mill-Awtoritajiet tas-Saħħa.